Vang jou paasnaweek gunstelinge op video vas – www.overstrandherald.co.za
Vang jou paasnaweek gunstelinge op video vas
Paasnaweek is gewoonlik 'n tyd vir uitspan en saamkuier met familie en vriende. Die Herald het onlangs saamgespan met 'n maatskappy in Sydney, Australië om hul video tegnologie te gebruik en ons wil graag hê jy moet ons help om dit hierdie paasnaweek op die proef te stel. Ons het al 'n week of drie gelede 'n proeflopie gedoen en dit was wonderlik suksesvol. Nou wil ons dit graag op 'n groter skaal doen. (Gaan kyk gerus na ons vorige video by www.overstrandherald.co.za. Klik op regiotv).
Hier is wat jy moet doen om saam te speel. Neem 'n 15 sekonde video van iets spesiaals oor die naweek op enige plek in die Overstrand. 'n Mooi plek, 'n sonsondergang, 'n kuier by 'n restaurant, 'n stappie langs die see – enige iets wat oor die naweek vir jou uitgestaan het of besonders was. Jy hoef letterlik net jou kamera of selfoon op iets te rig en die knoppie te druk vir 15 sekondes (dit mag nie groter as 120mbs wees nie). Kort en kragtig. Jy hoef niks te redigeer of saam te stel nie. Druk net die knoppie en laai.
Jy laai dit dan by hierdie skakel: https://upload.vloggi.com/projects/AAW-010 en ons doen die res. Daar is R500 op die spel vir die video waarvan ons die meeste hou en die kompetisie sluit Maandag 18 April om 16:00.
Wat ons dan doen, is om die beste videos te kies en hulle saam te voeg in een lekkerkyk videotjie oor ons streek. Ons laai dit op Youtube en allerhande ander plekke waar ander mense dit hopelik sal sien en dan ook hier wil kom kuier. So help ons om ons toerismesektor te herstel, waarvan ons grootliks afhanklik is, en almal in ons dorpies baat daarby.